„RenoWatt+“

Лиеж/Ено-Валония – Белгия

|  |  |
| --- | --- |
| СОБСТВЕНОСТ | ПУБЛИЧНА |
| Компетентен орган по програмата | Валонски регион |
| Звено по изпълнение на програмата | „RenoWatt+“ |
| Модел на изпълнение | Договори за енергоспестяване с гарантиран резултат (ДЕСГР) |
| Оперативни услуги | Изпълнител  Доставчик на интегрирани услуги  Посредник  Финансов консултант  Оценител |
| Финансирани проекти | Енергийна ефективност (обновяване на сгради)  Възобновяема енергия |
| Амбиция/цели | Основаващи се на пазара |
| Бенефициенти | Публичен сектор (общини и публични субекти) |
| Механизъм на финансиране | Финансови институции  Собствениците на имотите |
| Финансови инструменти | Собствен капитал/Собствени средства  Кредити  Безвъзмездни средства |

# Резюме

Програма „RenoWatt+“ е програма за енергийна ефективност и възобновяема енергия в обществените сгради, която надгражда постигнатото от първоначалната програма „RenoWatt“. Програмата първоначално беше управлявана от GRE-Liège (Groupement pour le Redéploiement Economique – Агенция за икономическо развитие – на провинция Лиеж, Белгия (Валония).

GRE-Liège беше създадена през 2004 г. след затварянето на стоманодобивните заводи на Арселор Митал, с основна цел създаване на условия за устойчива заетост в провинция Лиеж (обхващаща 84 общини и население от 1,1 милиона жители).

Първоначалната програма „RenoWatt“ стартира през 2014 г. с пилотен проект, финансиран от Европейския фонд за енергийна ефективност (ЕФЕЕ), с цел създаване на гише за комплексно обслужване на проекти, включващи използването на ДЕСГР, ориентирани към общините и болничните заведения в провинция Лиеж.

По линия на първоначалната програма бяха стартирани 5 ДЕСГР, възлизащи на обща стойност 59 млн. евро и обхващащи 134 сгради, за реализирането на общи енергийни спестявания в размер на 34 %.

Програмата „RenoWatt+“ включва създаването на ново кооперативно дружество (SCRL - Société Coopérative à Responsabilité Limitée) със същото наименование, като се очаква то да получи безвъзмездна финансова помощ по програма „ELENA“ в размер на 4,5 млн. евро (понастоящем в процес на договаряне). Възложената на дружеството роля е да осъществява дейност като обществен посредник за ДЕСГР проекти, които ще бъдат сключвани между клиентите (общините) и частни ESCO. За разлика от „RenoWatt“, която обхваща само района на провинция Лиеж, с „RenoWatt+“ се разширява предлагането на услуги и към други публични субекти във Валония, извън пределите на провинция Лиеж. По-конкретно, освен GRE-Liège, в „RenoWatt+“ ще вземат участие и 3 други междуобщински дружества от провинция Ено — IDEA, IDETA и IGRETEC — обхващащи 68 общини.

В допълнение към подпомагане на дейността на общините при подбора на сградите и инициирането на процедури по възлагане на обществени поръчки, „RenoWatt+“ ще им окаже съдействие и за осигуряването на финансиране за инвестициите.

# Какъв е принципът на действие?

„RenoWatt+“ ще подпомогне органите на публичната власт във Валония за инициирането на програми за енергийно обновяване в следните 3 основни направления:

* Реализирането на договори за енергоспестяване с гарантиран резултат (ДЕСГР) между публичния орган и частни ESCO. ДЕСГР целят гарантирани енергийни спестявания в сградите и включват саниране, монтаж и евентуално енергоснабдяване.
* Обединяването на сгради по техническите и географски характеристики, евентуално между различни публични органи. Целта е да се обособят групи, чиито обем се счита за „по-приемлив за финансиране“, с цел реализиране на икономии от мащаба, намаляване на броя на договорите и оперативните разходи, както и диверсифициране на рисковете.
* Изпълнение на функциите на централен договарящ орган, управляващ всички аспекти на процедурата по възлагане на обществени поръчки.

На практика, с „RenoWatt+“ ще се осигури:

* Координиране на дейностите
* Управление на грантовото финансиране по линия на „ELENA“
* Провеждане на преговори и лобиране в полза на Валонския регион
* Определяне на стратегическите насоки
* Разработване на инструментариум за одитиране и техническа инвентаризация, както и на такъв във връзка с възлагането на обществени поръчки и изготвянето на съответната документация
* Създаване на платформа за управление на данни, събиране и обмен на данни с общините
* Изготвяне на техническа тръжна документация
* Проследяване на действителното енергоспестяване
* Обучение на местните партньори
* Разработване на финансов инструментариум и провеждане на финансови одити
* Провеждане на комуникационни дейности

Дейности на местно равнище и, по-специално, осъществяване на контакти с публичните субекти, управлявани от местните органи, т.е. от междуобщинските организации и GRE-Liège.


Управляваният от „RenoWatt+“ процес включва 8 етапа:

1. Отнасяне към централния договарящ орган
2. Подбор на сгради и изготвяне на тръжна документация
3. Публикуване на насоките за подбор
4. Подбор на кандидати (ESCO)
5. Споделяне на тръжната документация
6. Водене на преговори и възлагане на договор
7. Подписване на договора
8. Последващи действия по отношение на ДЕСГР

С „RenoWatt+“ ще бъдат предприети следните действията за енергийна ефективност:

* Изолация на външните ограждащи елементи на сградата (покриви, стени, подове и др.)
* Подмяна на единичното остъкляване с двоен стъклопакет
* Подобряване на въздухонепропускливостта
* Подмяна на осветлението
* Подобряване на вентилацията, подаването на топла вода в санитарните помещения и подгряването с бойлер, подмяна на вентилационния блок, разпределителната система и емисионната система
* Монтаж на системи за управление на енергията, системи за сграден мениджмънт (ССМ), термостатични вентили и др.
* Монтаж на соларни фотоволтаични панели
* Монтаж на инсталации за комбинирано производство на топлинна и електрическа енергия (КПТЕ)
* Кампании, насочени към поведението на потребителите

Фигура 1. Оперативен и финансов модел



**GRE-Liège, IDEA, IDETA, IGRETEC**

**Валонски регион**

Финансиране на ЗИП за изпълнение на програма „RenoWatt+“

European Investment Bank

**Грантово финансиране по програма „ELENA“**

**ESCO**

**„RenoWatt+“**

**Оператор на програмата**

ESCO предоставят договори за енергоспестяване с гарантиран резултат /ДЕСГР/ за:

* Работи по обновяването
* Гарантирани спестявания

ЗИП действа в помощ и подкрепа на бенефициентите по време на целия процес по програма „RenoWatt+“

Банка

Проектно финансиране от:

* собственика на сградата
* банково кредитиране
* ESCO

**Заплащане за услугите и инвестиции**

**Заплащане за услугите**

**Кредити**

**Кредити**

**Дългово финансиране**

**Дългово финансиране**

**Собственици на сградите**

Общини, болнични заведения

# Звено по изпълнение на програмата

„RenoWatt+“ е структурата, отговаряща за изпълнението на програмата за енергийно обновяване „RenoWatt+“ за провинции Лиеж и Ено. Действа като постоянна служба за управление на енергийната ефективност по програмата, под надзора на своите акционери - GRE-Liège, IDEA, IDETA, IGRETEC и Валонския регион.

Ролята на ЗИП е да управлява рамката „RenoWatt+“, да оказва съдействие на потребителите на програмата по време на целия процес (от одобрението на ръководството до предоставянето на услугата и мониторинга върху изпълнението), да управлява и посредничи за популяризирането на програмата сред базираните във Валонския регион организации от публичния сектор, както и да разработва подходи на основата на най-добрите практики, бланки и стандарти. Съвместява функциите по окрупняване на проектите, посредничество, изпълнение и финансови консултации.

В ЗИП „RenoWatt+“ ще бъдат назначени 10 служители на пълен работен ден, както и 16 външни консултанти.

Организационната структура изглежда по следния начин:

Външни специалисти по ДЕСГР

Междинни звена в междуобщинските дружества

Проучвания на сградния фонд

Оперативен екип

Управителен комитет

Съвет

Общо събрание

|  |  |
| --- | --- |
| Правно-организационна форма | Кооперативно дружество с ограничена отговорност |
| Описание на акционерите | Неприложимо |
| Собствен капитал | Неизвестна величина |
| Акционери | GRE-Liège  IDEA, IDETA, IGRETEC |
| Специализиран персонал | Средно ниво – 10 служители на пълен работен ден |
| Оперативни разходи по програмата | Средно ниво |

# Организация и партньорства

**Неизвестна величина.**

# Бенефициенти

|  |  |
| --- | --- |
| Бенефициенти | Общините в провинции Лиеж и Ено |
| Видове проекти | Енергийна ефективност (обновяване на сгради) |
| Оперативна подкрепа | Съдействие/окрупняване на проектите посредством звеното по изпълнение на проекти |
| Финансова подкрепа | Безплатно съдействие/окрупняване на проектите за период от 3 години |

# Механизъм на финансиране

Необходимите 140 млн. евро за финансиране на инвестициите по програма „RenoWatt+“ се осигуряват от 4 източника:

* Собствени средства на общините. Подобен вариант рядко ще бъде използван.
* Безлихвен заем. Валонският регион понастоящем създава фонд за финансиране на енергийното обновяване на обществени сгради с лихва от 0 %.
* Кредитно финансиране по програма „Интелигентни градове“, предоставено от публичната банка „Белфий“ като част от нов заем, отпуснат от ЕИБ и управляван от „Белфий“ по линията на фонд „Интелигентни градове и устойчиво развитие“.
* Традиционни банкови заеми от финансови институции.

Бенефициентите имат право на 3 вида регионални грантове за определени мерки.

* По линията на „UREBA exceptional“, която се очаква да стартира през 2017 г., се субсидират 30 % от инвестициите в базирани на възобновяема енергия отоплителни и SWW инсталации.
* По линия на „UREBA classic“, която ще бъде удължена за периода 2017-2020 г., се субсидират до 30 % от мерките, насочени към енергоспестяване. Сумата обаче е ограничена и не може да се комбинира с безлихвени заеми или субсидиране по линия на „UREBA exceptional“.
* По линия на „Infrasport“ се покрива 30 % от стойността на извършени подобрения в спортната инфраструктура, включително и мерки за енергоспестяване. Прилага се за плувни басейни и спортни центрове.

На този етап не е сигурно дали проектите на базата на ДЕСГР ще бъдат допустими. Освен ограничените годишни суми, само част от направената инвестиция ще бъде възстановена.

|  |  |
| --- | --- |
| Финансиране на Звеното по изпълнение на програмата | Финансирането на „RenoWatt+“ се очаква да бъде осигурено по програма „ELENA“ (4,5 млн. евро) и от Валонския регион (1,475 млн. евро), както и от други източници (200 хил. евро). |
| Финансиране на проектите | Проектите се финансират чрез заеми. |
| Механизъм на финансиране | Финансови институции |
| Размер на финансирането | Неприложимо |
| Вид финансиране | Неприложимо |
| Източник на финансирането | Неизвестна величина |
| Финансови инструменти | Собствени средства  Кредити  Безвъзмездни средства |

# Постижения (Цели)

С „RenoWatt+“ се цели обновяването на 500 от общо 2 000 сгради, с обща площ от 650 000 м2.

Видовете сгради са:

|  |  |
| --- | --- |
| **Видове сгради** | **Брой ДЕСГР** |
| Плувни басейни | 12 |
| Спортни центрове | 35 |
| Училища | 340 |
| Други сгради | 113 |
| **Общо** | **500** |

75 % от съответното потребление е свързано с топлинна енергия, а 14 % – с осветлението.

Трябва да бъдат подменени 790 котли за достигане на общ (нов) капацитет от 109 000 kW.

Предвижда се монтиране на соларни фотоволтаични инсталации с площ от 30 400 м2 и инсталирана мощност в размер на 3 800 kWc.

В допълнение към проектите на базата на ДЕСГР, по линия на програмата ще бъдат подпомогнати 2 общини за изграждането на 2 нови училища с почти нулево потребление на енергия. Предвижда се да бъдат монтирани и допълнителни соларни фотоволтаични инсталации с инсталирана мощност в размер на 1 900 kWc в сгради, които не са обхванати от проектите на базата на ДЕСГР.

Очакваният размер на инвестициите по съответния вид мерки са:

|  |  |  |
| --- | --- | --- |
| **Видове мерки** | **Сума в хил. евро** | **Процент** |
| Изолация на стени | 2 100 | 2 % |
| Покривна изолация | 10 898 | 8 % |
| Подмяна на прозорци | 34 840 | 25 % |
| ОВК (котли, термопомпи, разпределителни помпи и др.) | 20 497 | 15 % |
| Топла вода за миене | 122 | 0 % |
| Инсталации за комбинирано производство на топлинна и електрическа енергия (КПТЕ) | 3 910 | 3 % |
| Изолация на тръбопроводи | 580 | 0 % |
| Дистрибуция (термостатични вентили, радиатори) | 4 394 | 3 % |
| Осветление | 1 073 | 1 % |
| Соларни фотоволтаични панели | 4 967 | 4 % |
| Системи за сграден мениджмънт (ССМ) | 5 361 | 4 % |
| Друго | 1 260 | 1 % |
| ФВ кампании | 4 500 | 3 % |
| 2 нови сгради с почти нулево потребление на енергия | 5 000 | 4 % |
| Поддръжка въз основа на постигнатите резултати | 40 000 | 29 % |
| **ОБЩО** | **139 500** | **100 %** |

Целта е да бъдат спестени 53,3 GWh/година или 15 601 тона CO2/година (35 %).

За периода на изпълнение на програмата ще бъдат разкрити между 1 734 и 2 371 работни места (на пълен работен ден).

# Данни за контакт

**„RenoWatt+“**

**GRE-Liège**

Rue Ste Marie, 5 · bte 10

B-4000 Лиеж

[**http://www.gre-liege.be/renowatt/25/renowatt.html**](http://www.gre-liege.be/renowatt/25/renowatt.html)

**Директор на проект**

**Ерика Оне (Erika Honnay)**

**Email: erika.honnay@greliege.be**

**M + 32 478 05 99 66**

**T + 32 4 224 65 10**

**Ф + 32 4 224 65 11**

# Информационна справка

**Обща информация**

|  |  |
| --- | --- |
| Държава | Белгия |
| Наименование на модела | „RenoWatt+“ |
| Дата на създаване | Ongoing |

**Описание на модела**

|  |  |
| --- | --- |
| Собственост | Публичен |
| Компетентен орган по програмата | GRE-Liège, IDEA, IDETA, IGRETEC |
| Звено по изпълнение на програмата | RenoWatt+ scrl (ЗИП) |
| Оперативни услуги | Изпълнител Посредник  Доставчик на интегрирани услуги  Финансов консултант  Оценител |
| Модел на изпълнение | Договори за енергоспестяване с гарантиран резултат (ДЕСГР) |
| Видове финансирани проекти | Енергийна ефективност (обновяване на сгради) |
| Бенефициенти | **Общините в провинции Лиеж и Ено** |
| Географско покритие | Регионално  2,3 милиона жители |

**Описание на финансовия модел**

|  |  |
| --- | --- |
| Финансиране на проектите | Публичен |
| Механизъм на финансиране на проектите | Собствениците на имотите  Финансови институции |
| Финансови инструменти | Кредити  Безвъзмездни средства  Собствени средства |
| Модел на възвращаемост | Договор за гарантирани спестявания |

**Профил на риска по проекта**

|  |  |
| --- | --- |
| Риск по изпълнението | ESCO |
| Регрес | Неприложимо |
| Финансов риск | Собственици на сградите  Финансови институции |

**Изисквания на модела**

|  |  |
| --- | --- |
| Численост на персонала | Средна до висока численост  10 служители на пълен работен ден |
| Необходим собствен капитал | Неприложимо |
| Необходимо финансиране | Средно ниво  По-малко от 5 милиона евро |

**Ключови показатели за модела**

|  |  |
| --- | --- |
| Целеви обем на инвестициите | 140 милиона евро |
| Размер на проекта (или на портфейла от проекти) | 0,1 млн. евро до + 2,5 млн. евро |
| Ниво на средни енергийни спестявания | 20 - 30 % |

**Степен на зрялост на разработката**

|  |  |
| --- | --- |
| Степен на разработка/изпълнение | В начален етап |
| Степен на оперативна разработка | В начален етап |
| Степен на финансова разработка | В начален етап |

**Характеристики на модела**

|  |  |
| --- | --- |
| Степен на установеност | Добре установен |
| Потенциал за разрастване | Голям |
| Възможност за увеличаване на мащаба на модела | Голяма |
| Възможност за възпроизвеждане на модела | Голяма |
| Въздействие върху баланса на публичния сектор | Голяма |